Store Dyrhaugstinden

Store Dyrhaugstinden er et fjell i Hurrungane i Jotunheimen i Luster kommune i Sogn og Fjordane. Fjellet er det største av Dyrhaugstindane og har en høyde på  meter over havet. Turtagrø er utgangspunkt for vandringer til Dyrhaugstindene. 

Store Dyrhaugstind har vært et viktig punkt i den triangulære oppmålingen av Norge.

  Varden 
 Oppmålinger 
Store Dyrhaugstind varde har vært et viktig trigonometrisk punkt under oppmålingen av Norge. Punktet har inngått i landsdekkende førsteordens nett over Norge, brukt til kartproduksjon.

Den første varden ble bygd høsten 1896 av Sigurd Jensen. Den ble oppført på den nordligste av to høyeste toppene. Varden ble bygget 2 meter hoy og 2,07 i diameter, og i sentrum var en bolt i fjellet. I rapporten står det at de ikke fikk plass til større varde. I 1904 inngikk dette 1. ordens punktet i Kåre S. Klingenbergs triangulering.

1912 ble varden flyttet til toppen ca. 60 m lenger sør, men ikke på aller høyeste punkt. 
I 1916 ble varden igjen flyttet og bygget på det absolutt høyeste stedet, der den står i dag. I 1923 ble det satt ned to kobberbolter, en sørsørvest for vardens sentrum og en 2,586 m nordvest for vardens sentrum. Varden er sylindrisk og er 0,6 meter høy på den laveste siden og ca. 1,9 meter på høyeste side. Diameteren er 2,18 m.  I 1924 ble et signal av tre satt ned i varden. Varden viser små eller ingen endringer over tid; en har konstatert at den er korrekt og solid bygget. 

Varden er benyttet ved en rekke avstandsmålinger, både triognometriske, og med elektroniske instrumenter.

Varden på Store Dyrhaugstind er fredet, og formålet med fredningen er å bevare et kulturminne som er representativt for den statlige oppmålingen av Norge. Fredningen omfatter en varde og to kopperbolter, og konstruksjon, form og materialbruk.Riksantikvaren.no

 Se også 
 Liste over Norges høyeste fjell
 Liste over fjell i Skandinavia

 Referanser 

Kategori:Fjell i Luster
Kategori:Hurrungane
Kategori:Fjell over 2000 meter
Kategori:Kulturminner i Luster
Kategori:Fredete byggverk i Vestland
Kategori:Oppmålingslokalitet
Kategori:Fredete eiendommer i landsverneplan for Statens Kartverk